**ELŐTERJESZTÉS**

**Körmend város önkormányzata Képviselő-testülete 2014. február 27-i ülésére**

**Tárgy:**  Körmenden Foglalkoztatottakért Közalapítvány 2013. évi  tevékenységéről készült beszámoló megtárgyalása

Tisztelt Képviselő-testület!

A Körmenden Foglalkoztatottakért Közalapítvány pénzügyi adatai a következők:

-          nyitó pénzkészlet:                  222.024.-Ft

-          kamat:                                          126.-Ft

-          számlavezetési díj:                  14.672.-Ft

-          záró pénzkészlet:                    207.478.-Ft

 A lekötött betét értéke: 2.332.029.-Ft 2013. december 23.-án.

A Közalapítvány 2013. évben nem hozott döntést, nem ítélt meg támogatást, és nem vett részt pályázati eljárásban.

A Közalapítvány tisztelettel kéri az Alapító segítségét abban, hogy az új munkaerőpiaci támogatási lehetőségekről az Alapító szervezzen egy fórumot annak érdekében, hogy a Közalapítvány megítélhesse, mely területeken tud valós segítséget nyújtani. Az elmúlt években jelentősen átalakult a közfoglalkoztatási rendszer, változtak azon támogatási jogcímek és adókedvezmények, amelyek egy-egy foglalkoztatotti kör (kismamák, sérültek stb.) után járnak. A Közalapítványnak fel kell mérnie azt, hogy hol, mely munkapiaci oldalon és körben van szükség esetlegesen a segítségére, hol tud olyan segítséget nyújtani, amelyre maga is hivatott az alapító okirat szerint.

Körmend, 2014. február 19.

**Déri Miklós sk.**

**Kuratórium elnöke**

**HATÁROZATI JAVASLAT**

1. Körmend város Önkormányzata Képviselő-testülete a Körmenden Foglalkoztatottakért Közalapítvány 2013. évi  tevékenységéről készült beszámolót köszönettel elfogadja.
2. A Közalapítvány felkéri a jegyzőt, hogy az új munkaerőpiaci támogatási lehetőségekről szervezzen egy fórumot annak érdekében, hogy a Közalapítvány megítélhesse, mely területeken tud valós segítséget nyújtani, és hogy fel tudja mérni azt, hogy hol, mely munkapiaci oldalon és körben van szükség esetlegesen a segítségére, hol tud olyan segítséget nyújtani, amelyre maga is hivatott az alapító okirat szerint. A Közalapítvány ennek ismeretében kívánja folytatni működését a városban.

Felelős: jegyző

Határidő: folyamatos

**Bebes István**

**polgármester**